Archivu 28 d'Ochobre de 2011
#000000
Coses a facer dempués d’instalar Ubuntu 11.10
#000001
Equí, un blogue perprestosu de toles coses que podéis facer pa personalizar el vuesu Ubuntu 11.10
#000002
Repetir equí tolos trucos qu’ehí se dicen, ye una fatada y una perda de tiempu, porque desplíquenvoslo de mou inmeyorable. Eso sí, tenéislu en castellán. Primíi na imaxe pa dir direutamente al blogue.
#000003
Otra de les coses que pues querer configurar al instalar Oneiric, ye l’allugamientu del globu de notificaciones. Esi nel que te salen los mensaxes de la xente de Twitter. Si te presta que salga más arriba, llei primero ésti artículu, que trataba’l mesmu tema pa Ubuntu 10.10, porque trátase de facer lo mesmo.
#000005
Pues bien, pa facer esto mesmo en Ubuntu 11.10, abri una terminal y escribi:
#000006
Y agora instalamos la interfaz gráfica pa facer los cambeos.
#000008
Fecho esto, vas al Dash, y executes el NotifyOSD, apaecerá esta pantalla, y déxesla colos mesmos valores de la imaxe:
#000009
Calques en “Apply”, y Pista. 😀
#000010
Hai xente a la que nun-y presta Unity. Con tanta caxigalina y xirigoncia nun acaba de convencer esti escritoriu. Pue tar mui bien pa Equipos Personales, TeleCentros, Biblioteques,.. etc Pero necesitaría un toque daqué más seriu si quixéremos usalu nuna empresa, o n’Alministración, por exemplu. Vamos, que yo soi d’escritorios serios... Nun sé cómu me da, que nun va quedame otra qu’adautame, pero mientres pueda, nun voi renunciar a los mios menús 😀 Esti post, ye tocante a cómo instalar un indicador de menú clásicu. (Clic na imaxe p’agrandar)
#000012
Tien d’apaecer na barra d’arriba. Si nun lu veis, zarráis sesión y volvéis a entrar 😉
#000014
Radio Sele en Banshee, Ubuntu
#000016
Si uses Banshee, que ye’l reproductor de soníu que sustitúi agora a Rhythmbox, tiéneslo perfácil p’amestar una emisora de radio. Agora que nun podemos sentir Radio Sele nes ondes, podemos salir al pasu escuchándola pela rede. Esto ye cómo se fai:
#000017
Abrimos Banshee: (clic nes imáxenes p’agrandar)
#000018
Nel panel allugáu a manzorga, seleicionamos “Radio“. Entós, arriba a mandrecha, vamos ver un botón con forma de “más” ( + ) en color verde. Calcamos nél, y va abrísenos una ventana au tendremos que dar los datos de la nuesa emisora.
#000019
En Xéneru de la emisora, ponéis el que queráis (yo pongo Alternative pa teneles toes xuntes); Nome de la emisora: Radio Sele; ...etc etc. En URL del fluxu ponéis:
#000020
Guardáis. Apaecerávos la emisora, y con doble clic executáis pa sentila.
#000021
Cuando yes un usuariu nuevu d’Ubuntu (de cualesquier sistema GNU/Linux, en xeneral) hai dos coses que dan una migaya de medrana: frañar “daqué” ensin ser a igualo, y meter comandos nún terminal.
#000023
P’ayudar mientres pierdes esi mieu, el collaciu Georgi Karavasilev vien de sacar la versión 0.2.4-1 del so programa Mechanig que, darréu, va tar disponible n’asturianu.
#000024
Mechanig ye lo que se llama un «frontend» (esto ye, un envoltoriu) pa los comandos de mantenimientu del sistema que d’otra manera tendríes qu’escribir nún terminal. Si te gusta lo que ves y quies probalo, tienes qu’instalalo dende un «ppa» o archivu personal del autor, porque entá nun ta disponible nos repositorios oficiales d’Ubuntu. Pa ello vas tener qu’abrir un terminal 😉 y escribir estos comandos (teclea la to contraseña si la pide):
#000025
Pero ¿qué ye lo que fai Mechanig? Ente otres coses val pa:
#000026
Anovar les llistes de paquetes instalables
Quitar de les llistes los paquetes que yá nun son instalables
Desaniciar de la caché los paquetes *.deb descargaos con apt
Optimizar l’usu de la memoria...
#000027
Y, como curiosidá, el nome d’esta versión de Mechanig ye Agnetha, que ye una referencia a... una persona que sal nesti videu
#000028
Como dicía Mark Twain, “nun-y digas la verdá al que nun se la mereza“. Como los que lleéis esti blogue sois xente bonal, pues ehí vos va esto... que per otru llau, namái ye una anéudota.
#000031
Un bug, ye’l causante de que la llingua asturiana nun figure agora mesmo como la nU 1 del mundu nel Ranking de traducción d’Ubuntu, sinón qu’ocupemos el tercer puestu 😀 El ranking establezse en base a un script que fai el recuentu del númberu de traducciones feches/pendientes en cada llingua. (A mayor númberu d’elles feches, más arriba na llista 😉 )
#000032
Nel casu de la llingua asturiana, esti script considera una cadena de la plantía “ibus” como “ensin traducir“. La realidá, ehí ta’l bug, ye qu’esa cadena ta traducida. Pero’l script considera que al asturianu fálta-y 1 traducción, y por eso nun lu vemos nel primer llugar. El bug, repítese n’otres plantíes y llingües a les que-yos afeuta’l mesmu problema. Pero lo cierto, ye que’l nivel de traducción ye del 100,00% nel casu de la llingua asturiana, y prestaba venos ehí arriba, darréu que, en casu d’empate, les llingües amuésense n’orde alfabéticu 😀 😀
#000033
El bug del que vos toi falando: 
#000034
L’asturianu, algama’l tercer puestu del mundu, nel ranking d’Ubuntu
#000036
La llingua asturiana, acaba d’algamar el tercer puestu nel ranking mundial de llingües a les que se traduz Ubuntu, per delantre de llingües como’l francés, rusu, alemán, italianu o castellanu. Na versión anterior, (Ubuntu 11.04) l’asturianu ocupaba’l 6U puestu.
#000037
(Fai ‘clic’ na imaxe p’agrandala.)
#000038